text: Der stjæles nummerplader som aldrig før
  21 juli 2010 kl. 14.22
  Sådan kan du gøre for at beskytte dig.
   
  Der stjæles nummerplader fra biler i stor stil - alene i Sydøstjyllands Politikreds har der været 5 tilfælde det seneste døgn. 
  Nummerpladerne bruges af tyvene til at camouflere biler, der benyttes til forskellige former for kriminalitet - bl.a. at tanke benzin og stikke af uden af betale.
  I kredsen er der stjålet 3 gange så mange nummerplader i 2009 i forhold til 2007. 
  Knap så voldsom udvikling i Syd- og Sønderjylland, men i den samme 2-årige periode dog 70 procent flere nummerpladetyverier. 
  Her er tallene fra Sydøstjyllands Politikreds:
  2007: 573.
  2008: 1.038.
  2009: 1.556.
  2010 - første halvår: 1.029.
  Syd- og Sønderjyllands Politikreds:
  2007: 458.
  2008: 705.
  2009: 786.
  2010 - første halvår: 320.
  Sådan kan du gøre for at beskytte dine nummerplader:
  Hent nogle skruer med hætte på nummerpladekontoret og skru nummerpladen fast.
  Du kan også vælge at lime nummerpladen fast.
  I begge tilfælde bliver den meget svær at stjæle.
  